**METODOLOGIA DE EVALUARE EXTERNĂ A PROGRAMELOR DE STUDII DIN DOMENIUL ȘTIINȚELOR INGINEREȘTI ÎN VEDEREA EVALUĂRII PERIODICE ȘI ACORDĂRII CERTIFICĂRII EUR-ACE**

* Instituțiile de învățământ superior interesate vor solicita ARACIS evaluarea în vederea acordării certificării EUR-ACE, odată cu solicitarea pentru evaluarea externă periodică a programelor de studii respective.
* Dosarul de autoevaluare (Raportul de autoevaluare și anexele) înaintat la ARACIS de către instituție cuprinde, pe lângă informațiile obișnuite solicitate în vederea evaluării externe periodice, și informații care să permită evaluarea gradului de îndeplinire a standardelor ENAEE - conform Ghidului pentru autoevaluarea programelor de studii și evaluarea externă în vederea obținerii certificării EUR-ACE®.
* Comisiile de specialitate din domeniul Științelor inginerești 1 și 2 nominalizaează membri echipelor de vizită, titulari și rezerve, având domeniul de expertiză în concordanță cu programul de studii evaluat: membri ai registrului de experți evaluatori și 1-2 membri din registrul angajatorilor. Componența echipelor de vizită este aprobată de către Consiliul ARACIS.
* Evaluarea externă se realizează în conformitate cu Standardele ENAEE și Ghidul pentru autoevaluarea programelor de studii și evaluarea externă în vederea obținerii certificării EUR-ACE®; rezultatele procesului de evaluare externă se consemnează în Fișa de evaluare a îndeplinirii standardelor ENAEE pentru certificarea EUR-ACE®.
* La ședința comisiei de specialitate în cadrul căreia se discută dosarul programului de studii evaluat în vederea certificării EUR-ACE, participă cel puțin un membru din registrul angajatorilor, participant la vizita de evaluare.
* Raportul de evaluare include constatările echipei de vizită privind gradul de îndeplinire a standardelor ENAEE, respectiv concluziile referitoare la acordarea/ neacordarea certificării EUR-ACE.
* Raportul de evaluare este discutat și aprobat în Consiliul ARACIS, și comunicat instituției solicitante.

Notă:

Prezenta metodologie a fost aprobată de către Consiliul ARACIS în ședința din 31 august 2016.

Consiliul ARACIS